Ministru kabineta rīkojuma projekta

**„Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu” (turpmāk – rīkojuma projekts) paredz: -  nodot Finanšu ministrijas valdījumā divus valsts nekustamos īpašumus, kas nav nepieciešami Izglītības un zinātnes ministrijas (turpmāk – ministrija) vai tās padotībā esošo iestāžu funkciju nodrošināšanai;- pēc nekustamo īpašumu pārņemšanas Finanšu ministrijas valdījumā, meža zemes nodalīšanas atsevišķā nekustamajā īpašumā un nodošanas Zemkopības ministrijas valdījumā,  ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē Finanšu ministrijas valdījumā esošos valsts nekustamos īpašumus, jo tie nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.Rīkojuma projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 4.panta pirmā un otrā daļa, 5.panta pirmā daļa, 9.panta pirmā daļa, Publiskas personas finanšu līdzekļu un mantas izšķērdēšanas novēršanas likuma 3.pants, Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekta mērķis un būtība ir nodot Finanšu ministrijas valdījumā (VNĪ pārvaldīšanā) valsts nekustamos īpašumus, kas nav nepieciešami ministrijas vai tās padotībā esošo iestāžu funkciju nodrošināšanai, tādejādi atbrīvojot ministriju un tās padotībā esošās iestādes no tai neraksturīgu funkciju (izglītības funkciju nodrošināšanai nevajadzīgo valsts nekustamo īpašumu pārvaldīšana) veikšanas. Gadījumā, ja šie valsts nekustamie īpašumi netiks nodoti, ministrijai un tās padotībā esošajām iestādēm arī turpmāk būs jānodrošina to saglabāšana un aizsardzība no negatīvas ārējās vides iedarbības, t.sk. no trešo personu ļaunprātīgas rīcības, kas savukārt nozīmē finanšu un administratīvo resursu ieguldīšanu. Nepietiekamo finanšu resursu un neprofesionālas apsaimniekošanas rezultātā turpinās pazemināties valsts nekustamā īpašuma vērtība un konkurētspēja nekustamā īpašuma tirgū. Ņemot vērā Publiskas personas finanšu līdzekļu un mantas izšķērdēšanas novēršanas likuma 3.pantā ietverto principu, ka rīcībai ar valsts finanšu līdzekļiem un mantu jābūt lietderīgai, papildu līdzekļu ieguldīšana valsts nekustamajos īpašumos, kurus iestāde savu funkciju izpildei neplāno izmantot, nav lietderīga un neietilpst ne ministrijas, ne tās padotībā esošo iestāžu funkcijās. Ministrijas un VNĪ pārstāvju klātienes tikšanās laikā 2019.gada 27.novembrī, pārrunājot situāciju un izvērtējot lietderības apsvērumus, tika panākta vienošanās par rīkojuma projekta 1.punktā minēto valsts nekustamo īpašumu nodošanu Finanšu ministrijas valdījumā un VNĪ pārvaldīšanā. Ņemot vērā, ka rīkojuma projekta 1.punktā iekļautā valsts nekustamā īpašuma “Ērgļu arodvidusskola", Oškalna ielā 14, Ērgļos, Ērgļu pagastā, Ērgļu novadā, sastāvā ir meža zeme 0,2454 ha kopplatībā, savukārt meža zemes pārvaldīšana nav Finanšu ministrijai un VNĪ raksturīga funkcija, VNĪ pēc nekustamā īpašuma pārņemšanas Finanšu ministrijas valdījumā un VNĪ pārvaldīšanā veiks nepieciešamās darbības, lai no nekustamā īpašuma atdalītu tā sastāvā esošo meža zemi aptuveni 0,2454 ha koplatībā un atdalīto zemes vienību nodotu Zemkopības ministrijas valdījumā. Zemkopības ministrija ir vadošā valsts pārvaldes iestāde lauksaimniecības, meža un zivsaimniecības nozarēs. Tās viena no funkcijām ir organizēt un koordinēt lauksaimniecības, meža nozares un zivsaimniecības politikas īstenošanu. Saskaņā ar Meža likuma 4.panta otrajā daļā noteikto akciju sabiedrība „Latvijas valsts meži” nodibināta valsts meža īpašuma pārvaldīšanai un apsaimniekošanai un tā nodrošina valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību. Rīkojuma projekta 1.punktā minētie valsts nekustamie īpašumi atrodas ministrijas un tās padotībā esošo iestāžu pārvaldīšanā un ir ierakstīti zemesgrāmatās uz valsts vārda ministrijas personā. Ministrijas padotībā esošās iestādes nodrošinās valsts nekustamo īpašumu pārvaldīšanu līdz brīdim, kad tie tiks nodoti Finanšu ministrijas valdījumā.Ņemot vērā to, ka ministrijai un Finanšu ministrijai (VNĪ) nav zināmas valsts pārvaldes funkcijas, kuru nodrošināšanai būtu lietderīgi saglabāt valsts īpašumā minētos nekustamos īpašumus, un tie nav nepieciešami VNĪ saimnieciskās darbības veikšanai, lietderīgākā rīcība nekustamos īpašumus (izņemot nodalāmo valsts meža zemi) pēc to pārņemšanas Finanšu ministrijas valdījumā ir virzīt atsavināšanai. Ievērojot iepriekš minēto, rīkojuma projektā tiek paredzēts atļaut VNĪ Publiskas personas mantas atsavināšanas likuma noteiktajā kārtībā pārdot izsolē šā rīkojuma 1.punktā minētos nekustamos īpašumus pēc to pārņemšanas Finanšu ministrijas valdījumā, īpašuma tiesību nostiprināšanas zemesgrāmatā uz valsts vārda Finanšu ministrijas personā un rīkojuma projekta 1.1. apakšpunktā minētā nekustamā īpašuma sadales (izņemot Zemkopības ministrijas valdījumā nododamo valsts meža zemi).  Nekustamo īpašumu atsavināšana neietekmēs konkrēto izglītības iestāžu un nekustamā īpašuma ieguvēju tiesības.Lietu tiesības, kas apgrūtina rīkojuma projektā minētos valsts nekustamos īpašumus, ir reģistrētas attiecīgajos zemesgrāmatu nodalījumos. Rīkojuma projektā iekļauto valsts nekustamo īpašumu raksturojums:**1.** **“Ērgļu arodvidusskola”, Ērgļi, Ērgļu pagasts, Ērgļu novads (kadastra numurs 7054 005 0007).**Nekustamā īpašuma sastāvs: divas zemes vienības 7,7342 ha kopplatībā – zemes vienība 6,0 ha platībā, tajā skaitā 0,1 ha mežs (zemes vienības kadastra apzīmējums 7054 005 0007), zemes vienība 1,7342 ha platībā, tajā skaitā 0,1454 ha mežs (zemes vienības kadastra apzīmējums 7054 008 0450), un desmit būves – autogarāža (būves kadastra apzīmējums 7054 005 0007 001), mācību garāžas-galdniecība (būves kadastra apzīmējums 7054 005 0007 002), mācību darbnīcas (būves kadastra apzīmējums 7054 005 0007 003), mācību garāžas (būves kadastra apzīmējums 7054 005 0007 005), caurlaides ēka (būves kadastra apzīmējums 7054 005 0007 006), divas arkveida noliktavas (būvju kadastra apzīmējumi 7054 005 0007 007 un 7054 005 0007 008), skola (būves kadastra apzīmējums 7054 008 0450 001), dienesta viesnīca (būves kadastra apzīmējums 7054 008 0450 002) un sakņu un materiālu noliktava (būves kadastra apzīmējums 7054 008 0450 003).Īpašuma tiesības uz nekustamo īpašumu ir nostiprinātas Latvijas valstij ministrijas personā Vidzemes rajona tiesas Ērgļu pagasta zemesgrāmatas nodalījumā Nr.157. Nav noslēgti nomas līgumi un nav uzsākti tiesvedības procesi. Rīkojuma projekts paredz uzdevumu Finanšu ministrijai veikt nepieciešamās darbības, lai no nekustamā īpašuma atdalītu tā sastāvā esošo meža zemi aptuveni 0,2454 ha kopplatībā atsevišķā īpašumā un atdalīto zemes vienību nodot Zemkopības ministrijas valdījumā.Rīkojumā tiek paredzēts atļaut VNĪ atdalīto nekustamo īpašumu – divas zemes vienības, aptuveni 7,489 ha kopplatībā (zemes vienību kadastra apzīmējumi 7054 005 0007 un 7054 008 0450) un desmit būves (būvju kadastra apzīmējumi 7054 005 0007 001, 7054 005 0007 002, 7054 005 0007 003, 7054 005 0007 005, 7054 005 0007 006, 7054 005 0007 007, 7054 005 0007 008, 7054 008 0450 001, 7054 008 0450 002 un 7054 008 0450 003) – Ērgļos, Ērgļu pagastā, Ērgļu novadā, pārdot izsolē saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu.Saskaņā ar informāciju no Nekustamā īpašuma valsts kadastra informācijas sistēmas datiem valsts nekustamā īpašuma kadastrālā vērtība uz 01.01.2020. ir 320 974 *euro*.Zemes vienībām noteiktais lietošanas mēŗkis – 0901- *izglītības un zinātnes iestāžu apbūve.*Atsavināšanu saskaņā ar Publiskas personas mantas atsavināšanas likuma 4.panta otro daļu ierosina ministrija un Finanšu ministrija (VNĪ).Atsavinot nekustamo īpašumu jāņem vērā likumā "Par zemes privatizāciju lauku apvidos" noteiktie ierobežojumi darījumiem ar zemes īpašumiem.**2.** **“Dārznieki”, Ērgļi, Ērgļu pagasts, Ērgļu novads (kadastra numurs 7054 005 0062).**Nekustamā īpašuma sastāvs: zemes vienība 3,9562 ha platībā (zemes vienības kadastra apzīmējums 7054 005 0058) un četras būves – galdnieku darbnīca (būves kadastra apzīmējums 7054 005 0009 002), siltumnīcu komplekss (būves kadastra apzīmējums 7054 005 0009 004), siltumnīcu komplekss-šķūnis (būves kadastra apzīmējums 7054 005 0009 005) un gatera nojume (būves kadastra apzīmējums 7054 005 0009 006). Īpašuma tiesības uz nekustamo īpašumu ir nostiprinātas Latvijas valstij ministrijas personā Vidzemes rajona tiesas Ērgļu pagasta zemesgrāmatas nodalījumā Nr.100000588143. Nav noslēgti nomas līgumi un uzsākti tiesvedības procesi. Saskaņā ar informāciju no Nekustamā īpašuma valsts kadastra informācijas sistēmas datiem valsts nekustamā īpašuma kadastrālā vērtība uz 01.01.2020. ir 24 588 *euro*.Zemes vienībai noteiktais lietošanas mērķis – 0601- *individuālo dzīvojamo māju apbūve.*Rīkojumā tiek paredzēts atļaut VNĪ nekustamo īpašumu pārdot izsolē saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu.Uz zemes vienības atrodas būve – šķūnis (būves kadastra apzīmējums 7054 005 0009 009), kurai īpašumtiesības nav reģistrētas.Saskaņā ar likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta ceturtajā daļā noteikto, ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši Civillikuma 968.pantam. Citas personas īpašuma tiesības uz šādām ēkām (būvēm) var iegūt, ja tiesa apmierinājusi šo personu prasību atzīt īpašuma tiesības uz attiecīgajiem objektiem. Atbilstoši iepriekš minētajam, ministrija ir pieprasījusi no attiecīgajiem iestādēm – Valsts zemes dienesta, Vidzemes rajona tiesas un Ērgļu novada pašvaldības - izziņas par būves piederību, kas apliecina, ka būve kadastra informācijas sistēmā ir pirmsreģistrēta 2018.gada 3.decembrī, pamatojoties uz zemes kadastrālās uzmērīšanas dokumentiem un iestādēm nav informācijas par īpašuma tiesībām citai personai.Ņemot vērā, ka nekustamais īpašums tiek virzīts atsavināšanai, kā arī ievērojot Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu, nebūtu samērīgi tērēt finanšu un administratīvos resursus minētās būves tiesiskā stāvokļa sakārtošanai, ņemot vērā, ka tā netika izmantota valsts funkciju īstenošanai un izdevumi pārsniegtu iespējamos ieņēmumus.Informācija par būvi un tā tiesisko stāvokli tiks iekļauta valsts nekustamā īpašuma izsoles noteikumos. Nākamais nekustamā īpašuma ieguvējs būs tiesīgs veikt nepieciešamās darbībās būves tiesiskā stāvokļa sakārtošanai un reģistrēšanai nekustamā īpašuma sastāvā. Atsavināšanu saskaņā ar Publiskas personas mantas atsavināšanas likuma 4.panta otro daļu ierosina ministrija un Finanšu ministrija (VNĪ).Atsavinot nekustamo īpašumu, jāņem vērā likumā "Par zemes privatizāciju lauku apvidos" noteiktie ierobežojumi darījumiem ar zemes īpašumiem, tostarp ar lauksaimniecībā izmantojamo zemi.Rīkojuma projekts paredz nekustamā īpašuma valdītājam uzdevumu nodot pircējiem valsts nekustamos īpašumus 30 (trīsdesmit) dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Publiskas personas mantas atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Finanšu ministrija un VNĪ. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2022. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi |  0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. |
| 3.1.valsts pamatbudžets | Nav precīzi aprēķināms. |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms. | X | Nav precīzi aprēķināms. | Nav precīzi aprēķināms. |
| 5.1.valsts pamatbudžets | Nav precīzi aprēķināms. | Nav precīzi aprēķināms. | Nav precīzi aprēķināms. |  Nav precīzi aprēķināms. |
| 5.2. speciālais budžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 5.3.pašvaldību budžets | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav precīzi aprēķināms. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamie īpašumi tiks atsavināti 2020.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2020.gadam” 44. panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2020. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2020. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Rīkojuma projekts nosaka turpmāku rīcību ar valsts nekustamajiem īpašumiem, nododot Finanšu ministrijas valdījumā (valdītāja maiņa), līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punkts).Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents.Saskaņā ar Publiskas personas mantas atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu, VNĪ mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu vietnē (https://izsoles.ta.gov.lv). |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar ministrijas valdījumā esošajiem valsts nekustamajiem īpašumiem. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Finanšu ministrija un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I.Šuplinska

I.Rozenštoka 67047765

Ilze.Rozenstoka@izm.gov.lv